Περιβαλλοντική απόκριση υλικών στο σχεδιασμό ανοιχτών αστικών χώρων της Μεσογείου. Μελέτη περίπτωσης: Η πλατεία Πετρινού στην Τρίπολη Αρκαδίας
Creators: name: Τραχανά, Δήμητρα Γεωργίου
Publisher: name: Aristotle University of Thessaloniki
Year: 2019
Subjects: Περιβαλλοντική απόκριση υλικών
Σχεδιασμός ανοιχτών αστικών χώρων
Κλιματική ζώνη Μεσογείου
Environmental impact of materials
Outdoor urban spaces
Mediterranean climate area

description: Η επιλογή των υλικών που χρησιμοποιούνται για την επίστρωση των ανοιχτών αστικών χώρων στην Ελλάδα, συνηθίζεται, να γίνεται με γνώμονα κυρίως των οικονομικών και αισθητικών κριτηρίων. Οι παράμετροι αυτοί έχουν αναμφισβήτητη και σαφή σημασία. Ωστόσο, η συγκεκριμένη διπλωματική εργασία έχει ως στόχο την προσθήκη νέων παραγόντων για την επιλογή των υλικών στους ανοιχτούς αστικούς χώρους με μεσογειακό κλίμα, όπως είναι η θερμική και περιβαλλοντική επίδραση των υλικών. Αρχικά, θα πρέπει να γίνει κατανοητός ο τρόπος, που επιλέγονται τα υλικά, διότι συμμετέχουν στη διαδικασία μετάδοσης της θερμότητας, γεγονός που επηρεάζει τόσο το μικροκλίμα, όσο και τις συνθήκες θερμικής άνεσης που αναπτύσσονται στην εκάστοτε περιοχή. Στη συνέχεια, αναλύεται και διερευνάται η περιβαλλοντική επίδραση των υλικών, που παρατηρούνται στους υπαίθριους χώρους της Μεσογείου. Για την ανάλυση της περιβαλλοντικής απόκρισης των υλικών χρησιμοποιήθηκε βιβλιογραφική ανασκόπηση. Ωστόσο, η τεκμηρίωση της περιβαλλοντικής συμπεριφοράς των υλικών γίνεται με λογισμικό προσομοιώσεων μικροκλίματος(Envi_met) και αφορά την πιο θερμή και πιο ψυχρή μέρα του έτους, που έλαβαν χώρα σε περιοχή με μεσογειακό κλίμα. Με σκοπό την αποτελεσματική και σωστή προσομοίωση του μικροκλίματος της περιοχής μελέτης, έπρεπε, να γίνει συλλογή δεδομένων. Η συλλογή των δεδομένων πραγματοποιήθηκε με επιτόπια έρευνα, σε σχέση με τις χρήσεις περιμετρικά της πλατείας, τα ύψη των κτιρίων, τη βλάστηση και τα υλικά. Σύμφωνα με τα παραπάνω κριτήρια δημιουργείται ένας τρόπος αξιολόγησης των υλικών, που εφαρμόζονται σε ανοιχτούς αστικούς χώρους. Αναγνωρίζεται, πως οι περιβαλλοντικοί παράμετροι πρέπει πάντα να λαμβάνονται υπόψη, ειδικά σε περιοχές που δέχονται άμεσο ηλιασμό και υπερθερμαίνονται. Ακόμα ο σκιασμός, η διαβροχή, η αύξηση της βλάστησης, η χρήση ψυχρών υλικών είναι παράγοντες, που επηρεάζουν θετικά το μικροκλίμα των μεσογειακών πόλεων, ειδικά κατά τη διάρκεια των επιβαρημένων θερμικών καλοκαιρινών μηνών. Βέβαια, ο προσανατολισμός και τα γεωμετρικά χαρακτηριστικά του περιβάλλοντος είναι παράγοντες που επηρεάζουν εξίσου το μικροκλίμα, που αναπτύσσεται στην περιοχή. Τέλος, γίνεται πρόταση με εναλλακτικά σενάρια επέμβασης στην ειδική περιοχή μελέτης, που σκοπό έχουν το συνδυασμό υλικών, με βάση τη θερμική τους συμπεριφορά, για την αξιολόγηση της συμπεριφοράς τους σε ακραίες θερμοκρασίες. Με τον τρόπο αυτό, η απόφαση για την επιλογή ή την απόρριψη ενός υλικού είναι αποτέλεσμα μιας συνολικής εκτίμησης
description: In Greece, the selection of materials for urban open spaces, are usually guided by economy and aesthetic criteria. These parameters are indisputable and unambiguous. However, the main aim of this thesis adds new factors for the selection of materials in Mediterranean areas, such as the thermal and the environmental impact of materials. First of all, the choice of materials should be comprehended because they are involved in the mode of heat transfer which affects both the microclimate and thermal comfort conditions developed in the area. Then, the environmental impact of materials at the outdoor urban Mediterranean areas is analyzed and investigated. Furthermore the environmental response of the materials is analyzed through extensive bibliographic research. However, behavior of materials is documented by microclimate software (Envi-met). It refers simulations for the warmest and coldest day of the year in a Mediterranean region. In order to simulate the microclimate of the study area effectively and accurately, data collection had to be done. The data collection was carried out with a field survey, regarding the uses around the square, the heights of the buildings, the vegetation and the materials. According to the above criteria, it is created a way of evaluating the materials is created, which is in use of the open urban spaces. It’s recognized that the areas which direct sunlight and overheat must take into account the environmental considerations. The use of cool materials is a factor that positively influences the microclimate of Mediterranean areas, especially during the hot summer months. Also, the orientation and geometrical characteristics of the environment are factors that equally affect the microclimate where developed in the area. Finally, a combination of materials based on the thermal behavior is performed to evaluate the impact of materials at extreme temperatures. By this way, the decision to accept or reject a material is a result of an overall assessment